НэгузегъэужьыпIэ ящI
Белгород къалэм иджыблагъэ щекIуэкIащ «Къуажэ туризмэр Урысейм» зыфIаща етIуанэ дунейпсо форумыр. Абы хэтыну зэрыхуейм теухуа хъыбарыр Интернетым езым щиIэ блогым нэхъ пасэу щритхат Бахъсэн куей администрацэм и унафэщI Сыжажэ Хьэсэн.
УФ-м и щIыналъэу 36-м, Польшэм, Чехием, Румынием, Эстонием, Украинэм, Белоруссием, нэгъуэщI къэралхэми къикIа лIыкIуэхэр тепсэлъыхьащ мэкъумэш туризмэм зегъэужьынымкIэ хэкIыпIэу щыIэхэм, — жеIэ Сыжажэ Хьэсэн. — Зэхыхьэм къыщызэIуаха гъэлъэгъуэныгъэм къыщыпщэху хъурт цIыху IэпщIэлъапщIэхэм я IэдакъэщIэкIхэр. КъищынэмыщIауэ, къыхуагъэлъагъуэ экскурс гъуэгуанэхэм ящыщу нэхъ ягу ирихьыр къыхахыну хьэщIэхэр хуитт.
Бахъсэн муниципалитетым и унафэщIыр, адрей щIыналъэхэм къикIа лIыкIуэхэми хуэдэу, и телъхьэщ мэкъумэш туризмэм зебгъэужьыным мылъкушхуэ зэримы- хьынум. Ауэ цIыхухэм зыщагъэпсэхуну къуажэхэмрэ щIыпIэхэмрэ сыт и лъэныкъуэкIи заужьауэ щытыпхъэщ.
— Къуажэхэм зыгъэпсэхупIэ щыIэнымкIэ япэ ища щIыналъэхэм ящыщщ Белгород, Ленинград, Калужскэ, Калининград, Тамбов областхэр, республикэхэм ящыщу Чувашиемрэ Карелиемрэ, Подмосковьемрэ Алтай краймрэ.
АЛОКЪУЭ Аринэ.
